Útgáfutónleikar Une Misère fyrir fyrstu breiðskífu sína Sermon , verða haldnir í Iðnó þann 14. desember . Með þeim á sviði verða landsþekktu rappararnir Joey Christ og Birnir , og einnig svellköldu nornirnar Kælan Mikla . Une Misère steig fyrst fram á sjónarsvið árið 2017 , með bland spóluna 010717 . Í kjölfari útgáfunnar , stigu þeir á stökk á helstu hátíðum sem Ísland hefur upp á að bjóða t.a.m . Iceland Airwaves , Eistnaflug og Secret Solstice . Í febrúar 2019 hófust upptökur á fyrstu breiðskífunni , með fögru föruneyti á bakvið hljóð og undirbúnings vinnu . Lokaútkoman leit loks dagsins ljós 1 nóvember , með hjálp útgáfurisans Nuclear Blast . Og nú , ljúka þeir viðburðarríku ári með fögnuði sem lætur ekki fram hjá sér fara . Tónleikarnir hefjast stundvíslega kl 21:00 og er hægt að nálgast miða á Tix.is .